Farida Osman

Farida Hisham Osman (; Indianapolis, AEB, 1995eko urtarrilaren 18a) Estatu Batuetan jaiotako igerilari egiptoarra da. Egiptoko eta Afrikako errekorrak ditu tximeleta estiloko 50 metrotan eta 100 metrotako probatan.

 Biografia 
Guraso egiptoarrak ditu eta Estatu Batuetan jaio bazen ere haurra zela Kairora itzuli zen familia. Bost urte zituela hasi zen igeriketa egiten Kairoko Gezira Sporting Club taldean. Igeriketa sinkronizatua ere probatu zuen baina 11 urte zituela Egiptoko txapelduna izan zen tximeletako 50 eta 100 metrotan. 

12 urte zituela Arabiar Jokoetan hartu zuen parte Egiptoko selekzioarekin eta 50 metroko txapelketan errekorra ezarri zuen. Errekorra ezartzen zuen igerilari gazteena izan zen. 16 urte zituela Munduko Gazte mailako txapelketan 50 metro tximeletako txapelduna izan zen.

2010ean Afrikako txapelduna izan zen, 2011n Afrikako Jokoetako txapelduna izan zen eta 2012ko Londresko Olinpar Jokoetan parte hartu zuen baina emaitza apalak izan zituen.

2015ean Brazzavillen jokaturiko Afrikako Jokoetan igerilari onena izan zen. Zortzi domina eskuratu zituen, bost urrezko eta hiru zilarrezko. 2016an Olinpiar Jokoetarako sailkapena lortu zuen baina emaitzak berriz ere apalak izan ziren. 2018an Mediterraneoko Jokoetan urrezko bi domina eta zilarrezko bat eskuratu zituen.

2019an BBC-k urte hartako Munduko 100 emakumezko garrantzitsuenen zerrendan sartu zuen.

 Palmaresa 
Munduko TxapelketakUrteaLekuaDominaProba2017Budapest 50 m tximeleta2019Gwangju 50 m tximeleta2024Doha 50 m tximeletaAfrikako JokoakUrteaLekuaDominaProba2011Maputo 50 m tximeleta2015Brazzaville 50 m estilo librea2015Brazzaville 100 m estilo librea2015Brazzaville 50 m tximeleta2015Brazzaville 100 m tximeleta2015Brazzaville 4x100 m medley mistoa2015Brazzaville 4x100 m estilo librea2015Brazzaville 4x100 m medley2015Brazzaville 4x100 m estilo libre mistoaMediterraneoko JokoakUrteaLekuaDominaProba2013Mersin 50 m tximeleta2018Tarragona 50 m estilo librea2018Tarragona 50 m tximeletaAfrikako TxapelketakUrteaLekuaDominaProba2010Casablanca 50 m tximeleta2010Casablanca 50 m estilo librea2010Casablanca 4x100 m estilo librea2010Casablanca 100 m tximeleta2010Casablanca 50 m bizkarra2010Casablanca 4x100 m medley

 Erreferentziak 

 Kanpo estekak 

Kategoria:2012ko Udako Olinpiar Jokoetako igerilariak
Kategoria:2016ko Udako Olinpiar Jokoetako igerilariak
Kategoria:2020ko Udako Olinpiar Jokoetako igerilariak
Kategoria:Emakume igerilariak
Kategoria:Egiptoko igerilariak
Kategoria:Ameriketako Estatu Batuetako igerilariak
Kategoria:Egiptoko emakumeak
Kategoria:Indianarrak
Kategoria:Kairotarrak